《余至象山得邑西山谷佳处暇日过游因其亭榭泉木离为十咏 蓬莱泉》
宋代·林旦

采药瀛洲去，扁舟竟不还。黄金成海外，故井独人间。

乳滴岩花润，苔封石字斑。空令千载后，犹复望三山。

作者简介：宋福州福清人，字士明，一字次中。林希弟。仁宗嘉祐二年进士。累官监察御史里行。哲宗元祐初，拜殿中侍御史，上疏论吕惠卿、邓绾等罪，皆逐之。官终河东转运使。